OzLabs/hebrew-wiki-articles huggingface dataset:
מריצה (נהר)

מָרִיצָה (בבולגרית: Марица; ביוונית: Μαρίτσα; בטורקית: Meriç, מֶרִיץ'), או אֶוורוֹס (מיוונית: Έβρος), הוא נהר בתראקיה שבבלקן, הנובע בהרי רילה במערב בולגריה בגובה של 2,378 מטר, וזורם לאורך 480 ק"מ עד לשפכו בצפון הים האגאי, כ-14.5 ק"מ מזרחית לעיר אלכסנדרופולי בצפון-מזרחה של יוון. המריצה זורם ברובו בתחומי בולגריה, בעמק רחב בין הרי הבלקן מצפון והרי רודופי מדרום, וכיוון זרימתו מזרחה. הנהר זורם לאורך גבול טורקיה ויוון עד הגיעו בסמוך לעיר אדירנה בטורקיה, מקום בו הוא פונה לכיוון דרום, ולאחר שהוא זורם בתחומי טורקיה לאורך כ-8 קילומטרים, הוא ממשיך עד לשפכו לאורך קו הגבול שבין טורקיה ויוון. העיר הגדולה השוכנת על גדות הנהר היא פלובדיב בבולגריה.

עמק נהר המריצה מהווה חלק מנתיב הרכבת סופיה – איסטנבול. קרקעות העמק הפוריות תומכות בגידול פירות וירקות נרחב, במיוחד לייצוא. על יובלים של המריצה פותחו מספר תוכניות הידרואלקטריות גדולות ותוכניות השקיה.<ref></ref>

==היסטוריה==
בשנת 1371 התקיים באזור קרב מריצה שבו ניצחו העות'מאנים את הסרבים, והרגו את ווקשין מרנצ'ביץ' ויובן אוגלישה .

המריצה עלה על גדותיו וגרם להצפות ולנזקים כבדים במספר הזדמנויות בעשור הראשון של המאה ה-21, ובין היתר בפברואר, מרץ ואוגוסט 2005 ובמרץ 2006.

במהלך העשור השני המאה ה-21 עברו במסלול של האוורוס מהגרים לא חוקיים לאיחוד האירופי.

== קישורים חיצוניים ==

* 

== הערות שוליים ==

קטגוריה:בלקן: נהרות ונחלים
קטגוריה:נהרות גבול
קטגוריה:נהרות הנשפכים לים האגאי
קטגוריה:גבול טורקיה–יוון
קטגוריה:טורקיה: נהרות
קטגוריה:יוון: נהרות ונחלים
קטגוריה:בולגריה: נהרות ונחלים
אריברט ריימן

אריברט ריימן (בגרמנית: Aribert Reimann; 4 במרץ 1936 – 13 במרץ 2024) היה מלחין אופרה, פסנתרן ומלווה גרמני. הגרסה שלו למחזה המלך ליר של ויליאם שייקספיר נכתבה לפי הצעתו של דיטריך פישר-דיסקאו, ששר בתפקיד הראשי.

==ביוגרפיה==
ריימן, יליד ברלין, למד הלחנה, קונטרפונקט ופסנתר (אצל בלכר ופפינג, בין השאר) בבית הספר הגבוה למוזיקה של ברלין, ולאר מכן התקבל לעבודה כפסנתרן חזרות בדויטשה אופר ברלין. הופעותיו הראשונות כפסנתרן ומלווה היו בסוף שנות ה-60. בראשית שנות ה-70 היה לחבר באקדמיה לאמנויות בברלין. בשנים 1974 עד 1983 כיהן כפרופסור לשירים בני זמננו בהמבורג ומשנת 1983 עד 1998 בבית הספר הגבוה לאמנויות בברלין.

המוניטין של ריימן כמלחין גדלו במידה רבה הודות לכמה אופרות ספרותיות חשובות, ביניהן "המלך ליר", "הטירה" על פי קפקא ו"סונאטת רוחות" על פי סטרינדברג. מלבדן כתב מוזיקה קאמרית, יצירות תזמורתיות ושירים. הוא זכה רבות בתוארי כבוד ועיטורים, ביניהם "צלב המצוינות הגרמני הגדול" עם כוכב ו"מסדר המצוינות של ברלין". 

יצירתו האחרונה, "קנטוס לקלרינט ותזמורת", שהקדיש לקלרינטן והמלחין ירג וידמן, הושמעה בביצוע בכורה ב-13 בינואר 2006 באולם השידורים הגדול של רדיו מערב גרמניה בקלן. המלחין, שהיה נוכח בקונצרט אמר, כי ההשראה ליצירה באה מחיבוריו לקלרינט של קלוד דביסי.

ריימן נפטר ב־13 במרץ 2024.

==יצירות==
===יצירות לבימה===
* "משחק חלום", על פי יוהאן אוגוסט סטרינדברג, 1965
* "מלוזינה", על פי איבן גול 1971
* "ליר", (על פי ויליאם שייקספיר 1978
* "סונאטת הרוחות", (על פי סטרינדברג) 1984
* "טרואדס", (על פי אוריפידס) 1986
* "הטירה", (על פי פרנץ קפקא) 1992
* "בית ברנרדה אלבה" (על פי פדריקו גארסיה לורקה)

===יצירות תזמורתיות===
* וריאציות לתזמורת
* "מרחק קרוב"
* קנטוס לקלרינט ותזמורת 
* "שבעה קטעים לתזמורת, לזכר רוברט שומאן, 1988

===מוזיקה ווקאלית===
* מחזור מבוסס על שירת פאול צלאן לבריטון ופסנתר 1956
* "איינגדולקלט" לאלט סולו, 1992
* חמישה לידר לפי שירת פאול צלאן, לקונטרה-טנור ופסנתר (2001)
* "ערוך לבריטון סולו"

==קישורים חיצוניים==

<div style="direction: ltr;">
* [https://web.archive.org/web/20071226163955/http://www.avantgardeproject.org/AGP11/index.htm Reimann's Requiem at the Avant Garde Project] 
</div>
קובצי FLAC שנעשו מתקליטים אריכי-נגן באיכות גבוהה, של יצירות ווקאליות ותזמורתיות, שאזלו מן השוק זמינים להורדה חופשית.<div style="direction: ltr;">
* [https://web.archive.org/web/20080110100428/http://www.avantgardeproject.org/AGP12/index.htm Aribert Reimann at the Avant Garde Project] 
</div>
קובצי FLAC שנעשו מתקליטים אריכי-נגן באיכות גבוהה של יצירות ווקאליות ותזמורתיות שאזלו מן השוק זמינים להורדה חופשית.

קטגוריה:מלחינים גרמנים
קטגוריה:מלחיני אופרה גרמנים
קטגוריה:פסנתרנים גרמנים
קטגוריה:מוזיקה של המאה ה-20
קטגוריה:מורים למוזיקה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:זוכי פרס ארנסט פון סימנס
קטגוריה:גרמנים שנולדו ב-1936
קטגוריה:גרמנים שנפטרו ב-2024
שביתת הנשק של מודניה

מפת טורקיה לאחר הסכם לוזאן. הגבולות המופיעים במפה נוסחו לראשונה בשביתת הנשק של מודניה
שביתת הנשק של מודניה (טורקית Mudanya Mütarekesi) הייתה הסכם שנחתם בין האספה הלאומית הגדולה של טורקיה, לבין איטליה, צרפת ובריטניה ב-11 באוקטובר 1922 בעיר מודניה הסמוכה לבורסה בטורקיה, ואשר סיים את מצב הלוחמה בין הצדדים לו. שלושה ימים לאחר מכן, ב-14 באוקטובר 1922, הצטרפה גם יוון להסכם. 

לפי ההסכם הגיע מצב הלוחמה בין טורקיה ויוון לסיומו. ליוונים ניתנו 15 יום לסגת אל צידו המערבי של נהר המריצה ותראקיה המזרחית והעיר אדירנה עברו לשליטת הטורקים. עוד הכיר ההסכם בריבונותה של טורקיה על איסטנבול ועל מצרי הדרדנלים והבוספורוס, וצרפת ובריטניה התחייבו לפנות את כוחותיהם מאזורים אלה בתוך 30 יום. הסכמות אלה אומצו בהסכם לוזאן שנחתם ב-24 ביולי 1923 ואשר סיים באופן מלא את מלחמת העצמאות של טורקיה. 

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:טורקיה: אמנות והסכמים
קטגוריה:מלחמת העצמאות של טורקיה
קטגוריה:בעקבות מלחמת העולם הראשונה: אמנות והסכמים
קטגוריה:שביתות נשק
קטגוריה:יחסי טורקיה–יוון
מחלת אוסגוד-שלטר

[[צילום רנטגן במבט צידי של ברך. בצילום מודגש במרובע בהיר הניתוק של גבששת השוקה מהשוקה]]
מחלת אוסגוד-שלטר (באנגלית: Osgood-Schlatter disease ובקיצור OSD) היא ליקוי באזור בליטת העצם מתחת לברך, והיא נפוצה בעיקר אצל נערים מתבגרים פעילים מבחינה גופנית.

תופעה זו מופיעה כתוצאה מדלקת באזור החיבור של רצועת עצם הפיקה לגבששת השוקה הנובעת מחוסר התגרמות של סחוס הגדילה של הגבששת. לרוב, יכולת התנועה של הברך אינה נפגעת. הכאב עלול להימשך מספר חודשים או מספר שנים והתופעה יכולה לחזור מדי פעם עד לסיום גדילתו של הנער.

לרוב חולף הליקוי מעצמו, אך במקרה שהוחלט על טיפול, הוא יכלול שינוי פעילות (הפסקת פעילות מעוררת כאב), מתיחת וחיזוק השריר הארבע ראשי ושרירי מיתר הברך ולעיתים אמצעי חבישה לברך שתפקידם להפחית את המאמצים המופעלים על הגבששת ולהגן על האזור מחבטות. כאשר חווים מכה באזור יהיו כאבים עזים, הדבר הטוב ביותר כדי להעביר את הכאבים הוא להזיז את הרגל אך לא לטפוח על האזור.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחלות סחוס
מלחמת הבלקן הראשונה

מטוס עות'מאני במלחמת הבלקן הראשונה
מלחמת הבלקן הראשונה התנהלה בתקופה שבין 8 באוקטובר 1912 ובין 18 במאי 1913, בין הליגה הבלקנית, שכללה את בולגריה, סרביה, מונטנגרו ויוון ובין האימפריה העות'מאנית. כוחות הליגה הבלקנית גברו במהירות על האימפריה העות'מאנית, בגלל יתרונם המספרי והטקטי. כתוצאה ממלחמת הבלקן הראשונה איבדה האימפריה העות'מאנית כמעט את כל הטריטוריות שלה באירופה, אך הטריטוריות שנכבשו על ידי הליגה הבלקנית גרמו למחלוקת עליה התנפצה הברית והיוו סיבה עיקרית לפתיחת מלחמת הבלקן השנייה.

== הרקע הגאופוליטי ==

תבוסת העות'מאנים במלחמה האיטלקית-עות'מאנית שבמהלכה חדרו האיטלקים לטריפוליטניה וכבשו את האיים הדודקאנסיים והתחושה שזאת העת בה ניתן לכבוש טריטוריות עות'מאניות הובילו כמה מארצות חבל הבלקן ליצירת הליגה הבלקנית. הדיפלומטיה של האימפריה הרוסית השקיעה מאמצים רבים לכינון הברית, שתאמה את האינטרסים שלה ויצרה מצב לא רגיל בו צרפת והאימפריה האוסטרו-הונגרית מצאו עצמן בחזית דיפלומטית משותפת כנגד הליגה והאימפריה הרוסית - צרפת, בגלל היותה בת ברית מסורתית של האימפריה העות'מאנית והאימפריה האוסטרו-הונגרית משום שלא רצתה לראות התחזקות של סרביה.

== המלחמה ==
מלחמת הבלקן הראשונה התחילה ב-8 באוקטובר כשמונטנגרו הכריזה מלחמה נגד האימפריה העות'מאנית ובנות הברית הנוספות שלחו ב-13 באוקטובר אולטימטום לאימפריה העות'מאנית והכריזו עליה מלחמה ב-17 באוקטובר.

המלחמה נפתחה בו זמנית בכמה זירות: הבולגרים תקפו את הכוחות הטורקים בתראקיה, סרביה ומונטנגרו פעלו בקוסובו, בצפון מקדוניה ובאלבניה והיוונים תקפו בדרום מקדוניה כדי לכבוש את סלוניקי ובאפירוס כדי לכבוש את יואנינה.

היוונים הצליחו לכבוש את סלוניקי ובהמשך נפלו לידי הליגה הבלקנית גם אלבניה, אפירוס, מקדוניה ותראקיה. בולגריה, שייצגה גם את סרביה ואת מונטנגרו, חתמה עם האימפריה העות'מאנית על הסכם הפסקת אש ביום 3 בדצמבר. יוון המשיכה בלחימה במטרה לכבוש את יואנינה, אך בו זמנית השתתפה במגעי השלום שהובילו להסכם לונדון שסיים את מלחמת הבלקן הראשונה.

==קישורים חיצוניים==

* [http://www.lostbulgaria.com/?cat=209 תמונות ארכיון מהמלחמה] .
* [https://sfathayam.com/%d7%a8%d7%a9%d7%99%d7%9e%d7%aa-%d7%94%d7%99%d7%93%d7%99%d7%a2%d7%95%d7%aa-%d7%9c%d7%a4%d7%99-%d7%a0%d7%95%d7%a9%d7%90%d7%99%d7%9d/#%D7%9E%D7%9C%D7%97%D7%9E%D7%AA-%D7%94%D7%91%D7%9C%D7%A7%D7%9F-%D7%94%D7%A8%D7%90%D7%A9%D7%95%D7%A0%D7%94 ידיעות עיתונאיות היסטוריות על מלחמת הבלקן הראשונה] באתר: שפת הים - ים וספנות בעיתוני ההשכלה והתחייה, 1918-1856.

==הערות שוליים==

*
בלקן ראשונה
קטגוריה:ממלכת בולגריה
בלקן ראשונה
בלקן ראשונה
בלקן ראשונה
בלקן ראשונה
בלקן ראשונה
בלקן ראשונה
nl:Balkanoorlogen#De Eerste Balkanoorlog
כשירות

[[פינגווין מלכותי אפרוח לבקן. הלבקנות יכולה לפגוע בכשירות הפרט להצליח בדומה לקרוביו, בעלי הצבעים הרגילים.]]
כשירות של פרטי Biston betularia להסתוות על גזעי עצים, תוך שפרטים שהשיגו כנפיים כהות יותר יצליחו להשתלב יותר בסביבתם.

כְּשִׁירוּת (באנגלית: Fitness) היא סיכויו של פרט לשרוד ויכולתו להתרבות בסביבה נתונה ביחס לשאר הפרטים באוכלוסייה שלו. אחת ההגדרות למושג זה היא מספר הצאצאים השורדים שהפרט צפוי להעמיד ביחס לפרטים אחרים באותה אוכלוסייה. סיכוי זה מושפע ממידת התאמתו של הפרט לסביבה. כאשר לגנוטיפ מסוים כשירות גבוהה מהכשירות הממוצעת של שאר הגנוטיפים באוכלוסייה, שכיחותו צפויה לעלות במרוצת הדורות. תהליך זה מכונה אבולוציה באמצעות ברירה טבעית. תכונה התורמת לכשירות של הפרט היא תכונה שגורמת לו להיות מותאם יותר לסביבה, ולכן תכונה זאת צפויה להיות שכיחה יותר ויותר באוכלוסייה כל עוד תנאי הסביבה נותרים דומים. 

==ראו גם==
* כשירות כוללת

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:אבולוציה
1802 במדע

== אסטרונומיה ==
*28 במרץ: ה. ל. אולברס מגלה את האסטרואיד פאלאס.

==ביולוגיה==
* תחילת שימוש במונח "ביולוגיה" על ידי ז'אן-בטיסט דה לאמארק

==גאוגרפיה==
* 10 באפריל – תחילת המיפוי הטריגונומטרי הגדול.

==פיזיקה==
* גילוי וניסוח חוק גה-ליסאק.

== נולדו ==
* 2 בפברואר – ז'אן בטיסט בוסנגו, כימאי צרפתי (נפטר ב-1887)
* 6 בפברואר – צ'ארלס ויטסטון, ממציא אנגלי (נפטר ב-1875)
* 5 במאי – נילס הנריק אבל, מתמטיקאי גרמני (נפטר ב-1829).
* 15 בנובמבר – יאנוש בויאי, מתמטיקאי הונגרי (נפטר ב-1860)

== נפטרו ==

* 18 באפריל: ארסמוס דרווין - זואולוג אנגלי.

==קישורים חיצוניים==

*
1803 במדע

== אסטרונומיה ==
* 26 באפריל – בעקבות חקר מטאוריטים ז'אן-בטיסט ביו מגיע למסקנה שהם הגיעו מהחלל.

==גאוגרפיה==
* 9 ביוני – מתיו פלינדרס מסיים את המסעו סביב אוסטרליה.
* 7 באוגוסט – מסע סביב העולם של הצי רוסי בראשות אדם יוהאן פון קרוזנשטרן יוצאת לדרך.
* פיתוח חלוקת עננים לסוגים על ידי ליוק הוורד.

==טכנולוגיה==
* בניית מכונה לייצור נייד בטכנולוגיה מודרנית.
* 4 ביוני – בניית ספינה המונעת על ידי קיטור ראשונה על ידי ויליאם סימינגטון.
* 18 ביולי – אטיין גספר רוברטסון עלה על כדור פורח לגובה של 7,280 מ' - שיא עולמי לאותה תקופה.
* 26 ביולי – הפעלת מסילת ברזל ראשונה באנגליה. הקרונות הונעו על ידי סוסים.
* 3-4 באוקטובר - אנדרה-ז'אק גרנרן עבר 395 ק"מ על כדור פורח מפריז לקלוזן שבגרמניה.
* תחילת בנייה של תעלת קלדוניה בסקוטלנד.

==כימיה==
* 1 בינואר – ניסוח חוק הנרי
* 21 באוקטובר – ג'ון דלטון פרסם את התורה האטומית שלו ורשימת משקלות מולקולריות שלו.
* גילוי רודיום על ידי ויליאם הייד וולאסטון
* גילוי אירידיום על ידי סמית'סון טננט
* גילוי אוסמיום על ידי סמית'סון טננט
* גילוי צריום על ידי ינס יאקוב ברצליוס, וליטם חיסינגר ומרטין קלפרוט
* פרסום ספרו של קלוד לוי ברטולה " Essai de statique chimique"

== נולדו ==

* 12 במאי – יוסטיג פון ליביג, כימאי גרמני.
* 24 במאי – שארל-לוסיאן בונפרטה - נטורליסט צרפתי. בנו של לוסיאן בונפרטה (אחיו של נפוליאון).
* 16 באוקטובר – רוברט סטפנסון, ממציא בריטי
* 29 בספטמבר – ז'אק שארל פרנסוע שטורם, מתמטיקאי צרפתי (נפטר ב-1855)
* 6 באוקטובר – היינריך וילהלם דוב, פיזיקאי גרמני (נפטר ב-1879)
* 29 בנובמבר – כריסטיאן אנדראס דופלר, מטמתיקאי אוסטרי. גילה אפקט דופלר.
* 21 בדצמבר – ג'וזף וויטוורט, מהנדס אנגלי.

== נפטרו ==

* 14 באוקטובר: איימה ארגנד - פיזיקאי וכימאי שווייצרי.

==קישורים חיצוניים==

==הערות שוליים==
1804 במדע

==אסטרונומיה==
* 1 בספטמבר – גילוי יונו על ידי קרל לודוויג הרדינג.

==בוטניקה==
* 7 במרץ – הקמת אגרון הגננות הלונדוני - אחד הארגונים המובילים בתחום עד היום.
* ג'אק לבילדי, בוטנאי צרפתי החל בפרסום ספרו Novæ Hollandiæ Plantarum Specimen על צמחי אוסטרליה.
* ניקולה-תאודור דה סוסה, בוטנאי שווייצרי מגלה עקרונות של פוטוסינתזה.

==גאוגרפיה==
* 14 במאי – תחילת מסעה של משלחת לואיס וקלארק

== גאולוגיה ==
* אלכסנדר פון הומבולדט מגלה שינויים בשדה המגנטי של כדור הארץ.

== מטאורולוגיה ==
* ז'וזף לואי גה-ליסאק וז'אן בטיסט ביו חוקרים את אטמוספירת כדור הארץ מכדור פורח ומגיעים לגובה של כ-7016 מ' .

== טכנולוגיה ==
* 21 בפברואר – ריצ'רד טרויטיק בונה את קטר הקיטור הראשון.
* שימוש ראשון ברסס בפגזים - המצאה של הנרי שרפנל, קצין בריטי.

== כימיה ==
* פרידריך סרטונר מפריד מורפין מאופיום.

== נולדו ==
* 12 בפברואר: היינריך לנץ - פיזיקאי רוסי-גרמני. מנסח חוק לנץ.
* 8 במרץ: אלוון קלרק - בונה טלסקופים אמריקאי.
* 5 באפריל: מתיאס יעקב שליידן - בוטנאי גרמני. מייסד תאוריית התא.
* 20 ביולי: ריצ'רד אוון - פלאונטולוג אמריקאי.
* 14 בספטמבר: ג'ון גולד - זואולוג אנגלי
* 24 באוקטובר: וילהלם אדוארד ובר- פיזיקאי גרמני.
* 10 בדצמבר: קרל גוסטב יעקב יעקובי - מתמטיקאי.
* 1 באוקטובר: ויליאם סטוקס - רופא אירי.

== נפטרו ==
* 6 בפברואר: ג'וזף פריסטלי - כימאי אנגלי, מגלה החמצן.
* 2 באוקטובר: ניקולה ז'וזף קונו - מהנדס צרפתי. בונה אחת המכוניות הראשונות.
* 20 בספטמבר: פייר פרנסואה אנדרה מכאין - אסטרונום צרפתי.
מישל פארטיצ'לי ד'אמרי

מישל פארטיצ'לי ד'אמרי (צרפתית: Michel Particelli d'Emery; 6 ביוני 1596 - 25 במאי 1650), מדינאי צרפתי.

== חייו ==
מישל פארטיצ'לי ד'אמרי היה בנו של בנקאי צרפתי (ממוצא איטלקי) מן העיר ליון, ששימש כיועצו של הקרדינל רישלייה. ב-1640 נתמנה לשגריר צרפת בעיר טורינו שבאיטליה. ב-1643 נתמנה על ידי הקרדינל מזראן למבקר הכנסות והוצאות המדינה. ב-1644, כדי לממן את המלחמה נגד ספרד, יעץ לקרדינל להטיל מס רכוש על בניינים חדשים בפריז, ולחייב אנשים אמידים לקנות איגרות חוב של המדינה. הפרלמנט של פריז אישר זאת כחוק, בתנאי שחבריו ואנשי המעמד הבינוני יקבלו פטור ממסים וממלוות אלה. ב- 1646 על פי עצתו, צורפו להכנסות המדינה ההכנסות ממסי הצריכה העירוניים, שהיו נהוגים בערים רבות בצרפת (צו של הקרדינל מזראן 1647). באותה שנה נתמנה לאינטנדנט לענייני כספים.

בגלל חלקו בהטלת מיסים אלה, היה ד'אמרי שנוא נפשם של ההמונים, של האצילים ושל אנשי המעמד הבינוני. מיסים אלה היו אחת הסיבות למרד פרונד שפרץ בפריז. ב-9 ביולי 1648 הוא פוטר ממשרתו כאינטנדנט, אך ב- 1649 נקרא לשוב ולמלא משרה זו. הוא נפטר בפריז ב-1650.

בחיבורו "היסטוריה של הפרלמנט של פריז" וולטר כותב: "תושביה העניים של פריז בנו לעצמם בקתות דלות מחוץ לגבולות העיר. איטלקי בשם פארטיצ'לי ד'אמרי, שהיה איש סודו של הקרדינל מזראן, יעץ לו להטיל על משפחות אלה מיסים כבדים. הן התקבצו והלכו להתלונן עליו בפני הפרלמנט, שחלק מחבריו ראו בכך הזדמנות כדי למצות עמו את הדין. משגה זה של הממשלה גרם למורת רוח רבה בפריז."

==קישורים חיצוניים==

קטגוריה:פוליטיקאים צרפתים
קטגוריה:ילידי 1596
קטגוריה:נפטרים ב-1650
מונרכיה העוברת בירושה

מונרכיה העוברת בירושה היא הסגנון הנפוץ ביותר של מונרכיה וצורתן של כמעט כל המונרכיות הקיימות כיום בעולם.

תחת מונרכיה העוברת בירושה מגיעים כל המלכים מאותה משפחה, והכתר עובר ישירות מחבר אחד של המשפחה לחבר אחר במשפחה. לשיטת הירושה יש יתרונות בהיותה יציבה, מתמשכת וצפויה מראש, כמו גם הגורמים הפנימיים המייצבים של חיבת המשפחה והנאמנות המשפחתית.

למשל, כאשר המלך או המלכה במונרכיה העוברת בירושה מת או מתפטר, הכתר עובר בדרך כלל לדור הבא, כלומר, צאצאם, בדרך כלל על פי סדר הבכורה. כשצאצא זה מת קודם לכך, עובר הכתר לצאצאו, או אם אין לו צאצאים, הכתר עובר לאחות, אח, אחיינית, אחיין, בן-דוד, או קרוב משפחה אחר. בדרך כלל נקבע היורש במונרכיות העוברות בירושה באמצעות חוק המגדיר את סדר היורשים, כך שידוע היטב מראש מי יהיה המונרך הבא, גם אם מתרחשים מקרי מוות פתאומיים. סדר היורשים האופייני במונרכיות העוברות בירושה מבוסס על צורה כלשהי של זכות הבכורה, אך קיימות שיטות אחרות כמו העברת הירושה לגברים בלבד על פי גילם (קודם אחיו של המונרך ואחר כך בניו), בחירה (באירלנד כך היו נבחרים ראשי השבטים והמלכים תהליך הקרוי באנגלית tanistry) והסכם רוטציה, שהיו נפוצים יותר בעבר.

בעבר היו הבדלים בשיטות הירושה, בעיקר סביב לשאלה האם הירושה מוגבלת לזכרים בלבד, או האם גם הנקבות ראויות למלוך. מתייחסת למערכות בהן לנקבות אסור למלוך או להעביר את זכויות הירושה לצאצאיהן הזכריים (ראו החוק הסאלי). "אגנאט" מוגדר כסוג מיוחד של קרוב משפחה של אדם כאשר קיים אב קדמון משותף שממנו יש לכל אחד משניהם שושלת רצופה של בנים זכרים בלבד. לעומתה, התייחסה פעם לכל סוג של ירושת ממלכה או ירושה אחרת שבה התאפשר גם לזכרים וגם לנקבות להיות יורשים, אם כי כיום המונח מתייחס במפורש לירושה שווה על פי הבכורה בלא קשר למגדר.

מלוכה נבחרת יכולה לפעול באופן מעשי כמו מונרכיה העוברת בירושה, למשל כאשר הזכות להיבחר מוגבלת לבני משפחה אחת בלבד (ואף מוגבלת יותר אם הדבר מותר על פי חוקי הקדימות בבחירה). דבר זה אירע בעבר, בדרך כלל בצורה איטית, במונרכיות שבמקור היו מונרכיות נבחרות. צורה אחרת של מלוכה העוברת בירושה, על אף שהייתה כביכול נבחרת, היא כאשר המונרך המכהן מביא לבחירה במהלך חייו את יורשו הנבחר (בן, בת, אח, אחות, או קרוב משפחה אחר) כשעדיין יש ביכולתו להפעיל את מלוא השפעתו על מנת לכוון את הבחירה לתוצאה הרצויה מבחינתו.

ברבות ממדינות אירופה של סוף ימי הביניים היו מונרכיות נבחרות באופן רשמי, אבל אותה משפחה אחזה בהגה השלטון כבר במשך מאות בשנים, ואת מצב כלאיים זה ניתן לכנות כמונרכיה פסאודו-נבחרת, העוברת בפועל בירושה, כאשר שיטת הירושה עוברת שינוי בצורה איטית. רובן של המונרכיות הנבחרות מסוג זה הפכו רשמית למונרכיה העוברת בירושה בתחילת העידן המודרני.

==ראו גם==
*מונרכיה נבחרת
*מונרכיה חוקתית
*אבסולוטיזם פוליטי
*אוניה פרסונלית
*ירושה

==קישורים חיצוניים==

קטגוריה:מלוכה
עובדיה המון

דף מתוך [[מגילת רות עם פירושו של רבי עובדיה מברטנורא, בתוך חמשה חומשי תורה דפוס לבוב תרכ"ד]]

עובדיה בן זכריה המון פעל במאה ה-16, והיה בן אחיו ותלמידו של רבי עובדיה מברטנורא פרשן המשנה. חי באיטליה ולאחר מכן עלה לארץ ישראל והתיישב בצפת בשנת ה'שכ"ו (1566).

נודע בעיקר בשל הפירוש הקבלי על מגילת רות שיוחס אליו בטעות, ונדפס פעמים רבות. הפירוש הזה נדפס לראשונה על ידי ר' יחיאל מונטיליץ בוונציה שנת ה'שמ"ה, ופעם נוספת באותה שנה ובאותה עיר על ידי רבי מרדכי בן ברוך מטיבולי, בן משפחתו של רבי עובדיה, בשם "מקרא קודש". לאחרונה קבע מוטי בנמלך שמחבר הפירוש לרות הוא שלמה מלכו. כמה חבורים קבליים של המון נמצאים בכתב יד אוקספורד – בודלי, קטלוג נויבאואר 1597, ואחד מהם (לבוש מלכות) נדפס בוונציה יחד עם הפירוש לרות. ישראל תא שמע טוען, שגם הספר "עמר נקא" המיוחס לרבי עובדיה מברטנורא, התחבר לאמיתו של דבר על ידי רבי עובדיה המון, האחיין.

בדפוס ונציה שמ"ה מופיע המון כ'זצ"ל', ומכאן שנפטר לפני שנת 1585. 

==קישורים חיצוניים==
* 
* 

==הערות שוליים==

קטגוריה:פרשני המקרא 
קטגוריה:רבנים ארץ-ישראלים
קטגוריה:צפת: רבנים 
קטגוריה:רבנים איטלקים 
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-16
מונסיניור קיחוטה

מונסיניור קיחוטה (באנגלית: Monsignor Quixote) הוא שמו של רומן מאת הסופר האנגלי גרהם גרין. הספר, שפורסם ב-1982, הוא פסטיש של הרומן הנודע "דון קיחוטה" מאת מיגל דה סרוואנטס הספרדי. היצירה עוסקת בצורה משעשעת בנושאים רציניים כמו פוליטיקה ודת.

בשנת 1985 הופק סרט המבוסס על הספר בכיכובם של אלק גינס כקיחוטה וליאו מקרן כסנצ'ו. הסרט שודר בטלוויזיה בשנת 1987.

הספר תורגם לעברית בשנת 1983 על ידי אביטל ענבר (ספרית מעריב).

==עלילה==
האב קיחוטה משמש ככומר קהילה בעיירה הקטנה אל טובוסו באזור לה מנצ'ה בספרד. הוא מחשיב את עצמו כצאצא של דון קיחוטה המקורי, אף על פי שהכל טוענים בפניו שגיבור ספרו של סרוואנטס הוא דמות דמיונית. יום אחד, מסייע קיחוטה לבישוף איטלקי מסתורי שמכוניתו נתקעה. זמן קצר לאחר מכן, להפתעתו הרבה של הבישוף הממונה עליו, מקבל קיחוטה את תואר מונסיניור מהאפיפיור. הבישוף מפציר בקיחוטה לצאת לחופשה. קיחוטה נענה ויוצא למסע לאורכה של ספרד בלוויית ראש העיר לשעבר של אל טובוסו, סנצ'ו הקומוניסט, ששמו מזכיר את סנצ'ו פנסה, בן לווייתו של דון קיחוטה המקורי. כלי הרכב שלהם, מכונית סיאט 600 ישנה, קרוי "רוסיננטה", על שם סוסו הכחוש של דון קיחוטה.

בספרד המתחדשת שלאחר תקופת פרנקו, עוברים שני השותפים למסע חוויות משעשעות בסגנון הרפתקאותיו של דון קיחוטה. בדרכם, הם נלחמים נגד גרסאות מודרניות של "טחנות רוח", ופוגשים חוטאים מכל המינים והסוגים. במסע זה, מתפתח בין שני השותפים דיאלוג בענייני דת ופוליטיקה, שבסופו של דבר מקרב ביניהם. קיחוטה הקתולי וסנצ'ו הקומוניסט מתחילים להעריך זה את זה ואף לתהות לגבי דעותיהם ולגבי אמונתם.

קיחוטה נאלץ לחזור לעירו, שבה הוא ננזף על ידי הבישוף ומושעה מתפקידו בכנסייה. קיחוטה חובר שוב לסנצ'ו, ובהרפתקה אחרונה הוא מפגין שוב את תכונותיו הדון קישוטיות, ומנסה "להציל" את כבודה של מריה הקדושה לאחר שהוא חושד שפסלה מחולל. קיחוטה נפצע ומובל למנזר. בשארית כוחותיו הוא יוצא בלילה לכנסייה ועורך מיסה דמיונית שבמהלכה הוא מתמוטט ומת בזרועות חברו סנצ'ו.

==קישורים חיצוניים==
* סרט הטלוויזיה 
* 

קטגוריה:רומנים (סוגה ספרותית)
קטגוריה:ספרי 1982
קטגוריה:כתבי גרהם גרין
קטגוריה:ספרי ספריית מעריב
גוי של שבת

מכונית ב[[ירושלים ועליה שלט "גוי של שבת"]]
גוי של שבת (מוכר גם בראשי התיבות גש"ש) הוא מונח ביהדות, המתייחס לגוי (כל אדם שאינו יהודי) שתפקידו להקל על יהודי בכך שהוא עושה מלאכות האסורות על היהודי בשבת (אחת מל"ט אבות מלאכה, תולדות שלהן, או איסור שבות). המונח יכול להתייחס ללא-יהודי שביצע באופן חד-פעמי פעולה שיש בה כדי להקל על איסורי השבת החלים על יהודי (למשל, נכנס בשבת בחורף לחדר שישבו בו יהודים והדליק את התנור), או למעמד מיוחד, מעין משרה, השמורה ללא-יהודי החי בין יהודים (למשל, לא-יהודי החי בסמוך לבית כנסת ומקבל משכורת על דאגתו לתחזוקת בית הכנסת מדי שבת).

==רקע==

לפי ההלכה היהודית, אסור ליהודי לחלל שבת, ואף אסור לו להנות מחילול שבת שחיללו עבורו. כך גם באופן כללי אסור ליהודי להנות מחילול שבת של גוי שנעשה בעבורו, בין כאשר ביקש מהגוי (אמירה לנוכרי- שבות) ובין על ידי רמיזה, ואף אם הגוי עשה בשביל היהודי בלי שיבקש ממנו, אסור ליהודי להנות מאותה מלאכה.
ישנם מקרים מסוימים שאמירה או רמיזה לגוי מותרת בשבת, היקף ההיתר והאופנים השונים נתונים במחלוקת פוסקי ההלכה.

==גוי של שבת==
אחד המקומות בהם מותר להנות ממלאכת הגוי היא, כאשר הגוי ביצע את הפעולה למען עצמו ומרצונו החופשי, ואגב כך גם היהודי נהנה מכך. למשל כאשר הגוי הדליק אור לצורך עצמו, מותר ליהודי להנות מאותו האור, ומכאן נטבע המונח נר לאחד נר למאה.

הרחבה להיתר זה באיסורי השבת שימש יהודים בקהילות רבות עד שהרחיבו את ההיתר לכך שגוי שמקבל משכורת קבועה (ולא תלויה בפעולותיו) על היותו עושה פעולות בשבת עבור היהודים, נחשב כאילו עושה לצורך עצמו. אך בין פוסקי ההלכה לא כולם הסכימו עם הרחבה זו.

יישובים דתיים וחרדים בישראל מחזיקים גוי של שבת קבוע לכל היישוב.

בתרבות, "גוי של שבת (שיר)" הוא פזמון שכתב דן אלמגור ללחן של היהודי-רומני ריכרד שטיין, ובוצע על ידי רביעיית מועדון התיאטרון.

==ראו גם==
* קפילא

==לקריאה נוספת==
* רבי יוסף קארו, שולחן ערוך, אורח חיים, סימן רמ"ד-רמ"ח.
* יעקב כ"ץ, גוי של שבת, הוצאת מרכז זלמן שזר, 1984

==קישורים חיצוניים==

* 
* [http://reshet.tv/News_n/heb/news/programs/EconomicNewscast/articlenews,143635/ הצצה לתעשיית "גוי של שבת"] 
* 
* 

== הערות שוליים ==

קטגוריה:גוי (יהדות)
קטגוריה:פתרונות הלכתיים: שבת
1805 במדע

==ארכאולוגיה==
* אלכסנדר פון הומבולדט מגלה מחדש את Codex Borgia - כתב אמריקאי מתקופה פרה-קולומביאנית.

==בוטניקה==
* בוטנאי צרפתי ז'אן אנרי סיינט חילארי מפרסם את ספרו עם תיאור הצמחים תוך קידום שיטת קיטלוג הצמחים שבהיבטים שונים מנוצלת עד היום.

== גאוגרפיה ==
* 7 באפריל – משלחת לואיס וקלארק יוצאת לדרך.
* 16 בנובמבר – משלחת לואיס וקלארק מגיעה לחופי האוקיינוס השקט.

== כימיה ==
* ג'ון דלטון מפרסם ספר Absorption of Gases, פרסום ראשון של משקל אטומי ושל יסוד כימי.
* לואי ז'וזף גה-ליסאק גילה שמים מורכבים מחנקן וחמצן.

== נולדו ==
* 13 בפברואר – יוהאן פטר גוסטב לז'ן דיריכלה - מתמטיקאי גרמני.
* 4 באוגוסט – ויליאם רואן המילטון - מתמטיקאי ואסטרונום אירי.
* 16 בדצמבר – איסידור ג'פרי סאינט חילייר - זואולוג צרפתי.
* 21 בדצמבר – טומאס גרהם, כימאי סקוטי (נפטר ב-1869)

==נפטרו==
* 23 בינואר – קלוד שופה, ממציא צרפתי שהמציא את מערכת סמפור (נולד ב-1763)
ספר הכרית

ספר הכרית (קאנג'י: 枕草子) הוא ספר מחשבות והרהורים יפני, שנכתב על ידי סיי שונאגון בזמן היותה אשת-חצר של הקיסרית סדאקו, במהלך תקופת הייאן ביפן. הספר הושלם בשנת 1002.

בספר מתארת הסופרת רשימות למיניהן, מחשבות אישיות, אירועים מעניינים בחצר, שירה וגם דעות על אנשים בני זמנה. למרות היותה עבודה אישית, כישורי הכתיבה וכישוריה הפואטיים של המחברת הופכים עבודה זו לעבודה אומנותית מעניינת, והיא מוערכת כמסמך היסטורי חשוב. חלק מהספר נחשף בפני חצר הקיסרות במהלך ימי חייה של שונאגון. הספר תורגם לאנגלית על ידי איבן מוריס.

ישנו סרט הנושא שם זה של הבמאי פיטר גרינוויי, המתרחש בהונג קונג המודרנית, אך מתייחס לספר.

==ראו גם==
*סיפור גנג'י

==קישורים חיצוניים==

* 
* 

קטגוריה:יפן: תרבות
קטגוריה:ספרי המאה ה-10
1806 במדע

==ביולוגיה==
* זואולוג צרפתי פייר אנדרה לטרייל סיים פרסום 14 כרכים של ספרו בהקשר לקיטלוג פרוקי-רגליים. 

==גאוגרפיה==
* גילוי איי אוקלנד על ידי הבריטי אברהם בריסטו,
* 19 באוגוסט – מסע סביב העולם של הצי רוסי בראשות אדם יוהאן פון קרוזנשטרן חזר לנמל הבית.

==טכנולוגיה==
* המצאת נייר פחם על ידי ממציא בריטי רלף וודג'ווד.

==מתמטיקה==
* פרסום רעיון של המישור המרוכב על ידי מתמטיקאי צרפתי ז'אן רובר ארגן.
* אדריאן-מארי לז'נדר מפרסם את שיטת הריבועים הפחותים 

== נולדו ==
* 9 באפריל: איזמבארד קינגדום ברונל - מהנדס בריטי דגול.
* 11 בדצמבר: אוטו וילהלם הרמן פון אביך - גאולוג גרמני.

== נפטרו ==

* 3 באוגוסט: מישל אדנסון - בוטנאי צרפתי.
* 23 באוגוסט: שארל-אוגוסטן דה קולון - פיזיקאי צרפתי. ממציא חוק קולון.
הליגה הבלקנית (ברית)

הליגה הבלקנית הייתה ברית של ארצות נוצריות אורתודוקסיות, שוכנות חבל הבלקן, שכוונה נגד האימפריה העות'מאנית. בברית לקחו חלק בולגריה, סרביה, מונטנגרו ויוון.

ברקע ליצירת הברית הייתה המלחמה האיטלקית-עות'מאנית ב-1911 והתחושה שזאת העת בה ניתן לכבוש טריטוריות עות'מאניות. הדיפלומטיה של האימפריה הרוסית השקיעה מאמצים לכינון הברית, שתאמה את האינטרסים שלה ויצרה מצב לא רגיל בו צרפת והאימפריה האוסטרו-הונגרית מצאו עצמן בחזית דיפלומטית משותפת כנגד הליגה והאימפריה הרוסית.

ראשית הברית הייתה בהסכם חשאי להגנה הדדית, בין בולגריה ובין סרביה, שנחתם ב-13 במרץ 1912. ההסכם הזה הורחב ב-12 במאי להסכם צבאי. ב-29 במאי, בסופיה, נחתם הסכם בין בולגריה ובין יוון ובהמשך התווסף גם הסכם בין מונטנגרו ובין בולגריה.

מלחמת הבלקן הראשונה התחילה ב-8 באוקטובר כשמונטנגרו הכריזה מלחמה נגד האימפריה העות'מאנית ובנות הברית הנוספות שלחו ב-13 באוקטובר אולטימטום לאימפריה העות'מאנית והכריזו עליה מלחמה ב-17 באוקטובר.

ניצחון הליגה הבלקנית וכיבוש שטחים עות'מאנים נרחבים הביאה לסוף הברית, כי השותפות התחילו לריב על חלוקת הטריטוריות, במיוחד על חלוקת מקדוניה ואלה היו הסיבות העיקריות למלחמת הבלקן השנייה.

==קישורים חיצוניים==

* 

קטגוריה:בריתות
קטגוריה:ממלכת בולגריה
קטגוריה:סרביה: היסטוריה
קטגוריה:יוון: העת החדשה
קטגוריה:יוון: אמנות והסכמים
קטגוריה:יחסי טורקיה–יוון
קטגוריה:מונטנגרו: היסטוריה
קטגוריה:מלחמת הבלקן הראשונה
קטגוריה:האימפריה העות'מאנית: היסטוריה
קטגוריה:אמנות והסכמים במאה ה-20
קטגוריה:סרביה: יחסי חוץ
1807 במדע

==אסטרונומיה==
* 29 במרץ – גילוי וסטה על ידי היינריך וילהלם אולברס

==גאולוגיה==
* הקמת החברה הגאולוגית בלונדון.

==טכנולוגיה==
* 17 באוגוסט – הפלגה ראשונה של ספינת קיטור שנבנתה על יד רוברט פולטון.

== כימיה ==
* גילוי אשלגן על ידי האמפרי דייווי, כימאי אנגלי.
* גילוי נתרן על ידי האמפרי דייווי, כימאי אנגלי.

==רפואה==
* סמואל האנמן מפרסם את ספרו על הומאופטיה.

== נולדו ==
* 28 במאי – לואי אגסי - זואולוג וגאולוג שווייצרי.
* 14 בנובמבר – אוגוסט לורן - כימאי צרפתי.

== נפטרו ==
* 4 באפריל – ז'וזף ז'רום לפרנסואה דה לאלנד - אסטרונום צרפתי.
* 11 ביולי – ג'ורג' אטווד, מתמטיקאי אנגלי (נולד ב-1745)
1808 במדע

== אסטרונומיה ==
*קרל פרידריך גאוס ממציא שיטה לגילוי מסלול על בסיס 3 תצפיות. כמו כן, פרסם את שיטת הריבועים הפחותים.

==טכנולוגיה==
* גילוי ותחילת שימוש בפחם מסוג אנטרציט בארצות הברית.

== כימיה ==
* בידוד בריום, קלציום, מגנזיום וסטרונציום על ידי האמפרי דייווי
* גילוי בור על ידי האמפרי דייווי ולואי ז'וזף גה-ליסאק. 
* ינס יאקוב ברצליוס הציע שיטת סמל כימי שמנוצלת עד היום.
* ג'ון דלטון מפרסם ספר New System of Chemical Philosophy ובו הסבר על תאוריית האטום בכימיה.

==נולדו==
* 8 ביולי – ג'ורג' רוברט גריי, זואולוג בריטי (נפטר ב-1872)

==נפטרו==
* 3 במרץ – יוהאן קריסטיאן פבריציוס, זואולוג דני, מומחה לפרוקי-רגליים (נולד ב-1745)

==קישורים חיצוניים==
1809 במדע

==אסטרונומיה==
* קרל פרידריך גאוס פרסם את ספרו Theoria motus corporum coelestium in sectionibus conicis solem ambientum כולל רעיון של קבועה גריטציה ופיתוח שיטת הריבועים הפחותים.
* סימאון דני פואסון פרסם את ספרו Sur les inégalités séculaires des moyens mouvements des planètes תוך הרחבת שיטות לחישוב מסלולי כוכבי הלכת.

==ביולוגיה==
* ז'אן-בטיסט דה לאמארק פרסם את ספרו Philosophie Zoologique עם תיאור תורת האבולוציה.

==טכנולוגיה==
* בניית טלגרף חשמלי ראשון על ידי ממציא גרמני סמואל טומס פון סאמרינג

==מתמטיקה==
* לאוי פונסו מגלה פוליגונים על בסיס כוכב נוספים.

==רפואה==
* תיאור ראשון של סכיזופרניה

== נולדו ==
* 4 באוגוסט – לואי ברייל - ממצאי כתב ברייל (נפטר ב-1852).
* 12 בפברואר – צ'ארלס דרווין - מהחשובים בחוקרי הטבע בכל הדורות (נפטר ב-1882).
* 15 בפברואר – סיירוס מק קורמיק - ממצאי אמריקאי (נפטר ב-1884).
* 15 באפריל – הרמן גראסמן - מתמטיקאי גרמני (נפטר ב-1877).

== נפטרו ==
*18 באוגוסט: מטיו בולטון - מהנדס אנגלי. עבד עם ג'יימס ואט (נולד ב-1728).
*11 באוקטובר: מריויטר לאויס - גאוגרף אמריקאי (נולד ב-1774). 

==קישורים חיצוניים==
יאניק קאמנן

יאניק קאמנן (נולד ב-5 באוקטובר 1981) הוא כדורגלן צרפתי המשחק בעמדת חלוץ.

==קריירה==
קאמנן התחיל את קריירת המשחק שלו במחלקת הנוער של לה מאן, ושיחק בה מ-1998 עד 1999, וכשהיה בן 18 עבר לטוטנהאם הוטספר האנגלית. לאחר 3 שנים באנגליה חזר קאמנן לצרפת ושיחק בשטרסבורג (2002-2003), דיז'ון (2003-2004) ואז'קסיו (2004-2005).

בשנת 2005 עבר קאמנן לבלגיה, שם שיחק באוסטנד (2005-2006), ולאחר מכן עבר לתקופה קצרה לקבוצת שפהאוזן משווייץ.

בפגרת החורף של ליגת העל הישראלית הובא קאמנן למכבי הרצליה על ידי מאמנה, פרדי דוד. קאמנן כבש 6 שערי ליגה בחצי עונה במדי הקבוצה, וזכה עמה בגביע הטוטו. בסוף העונה נרכש קאמנן על ידי מכבי תל אביב. בעונתו הראשונה במועדון שיחק ב-30 משחקים וכבש 12 שערים, ובחצי הראשון של עונת 2008/09 כבש רק שלושה שערים.

בינואר 2009 חתם קאמנן בסיוואספור הטורקית. את שער הבכורה שלו בקבוצה כבש במשחק רבע גמר הגביע נגד גלאטסראיי ועזר לקבוצתו להעפיל לשלב הבא. בסיום אותה עונה סיימה סיוואספור במקום השני בליגה. בשנת 2011 עבר קאמנן לקבוצת מרסין מליגת העל הטורקית.

בשנת 2012 עבר לקבוצת גבאלה מליגת העל האזרית. במהלך שנתיים וחצי במועדון כבש 16 שערי ליגה ב-62 הופעות.

לקראת עונת , לאחר שנה ללא קבוצה, חתם לאולנוי.

== קישורים חיצוניים ==

* [http://www.one.co.il/Player/Current/1,1,3,33482/%d7%99%d7%90%d7%a0%d7%99%d7%a7_%d7%a7%d7%90%d7%9e%d7%90%d7%a0%d7%9f יאניק קאמנן] באתר ONE

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני טוטנהאם הוטספר
קטגוריה:כדורגלני שטרסבורג
קטגוריה:כדורגלני דיז'ון
קטגוריה:כדורגלני מכבי הרצליה
קטגוריה:כדורגלני מכבי תל אביב
קטגוריה:כדורגלני סיוואספור
קטגוריה:כדורגלני גבאלה
קטגוריה:כדורגלנים זרים בישראל
קטגוריה:ספורטאים צרפתים באנגליה
קטגוריה:ספורטאים צרפתים בבלגיה
קטגוריה:ספורטאים צרפתים בשווייץ
קטגוריה:ספורטאים צרפתים בישראל
קטגוריה:ספורטאים זרים באזרבייג'ן
קטגוריה:ספורטאים צרפתים בקפריסין
קטגוריה:צרפתים שנולדו ב-1981
הנריק זיגלסקי

הנריק זיגלסקי (; 15 ביולי 1908 - 30 באוגוסט 1978) היה מתמטיקאי וקריפטואנליסט פולני אשר עסק בפענוח צופן האניגמה הגרמני לפני ובמהלך מלחמת העולם השנייה.

== חייו ==
זיגלסקי עבד כקריפטואנליסט בביורו שיפרוב שבארמון סכסון בוורשה החל מספטמבר 1932. הוא עבד שם עם עמיתיו בוגרי אוניברסיטת פוזנן ועם בוגרי קורס הקריפטוגרפיה מריאן רייבסקי וג'רזי רוזיקי. יחד הם פיתחו שיטות וציוד לפענוח תשדורות האניגמה.

בסוף שנת 1938, בשל המורכבות ההולכת וגדלה של נוהלי ההצפנה הגרמניים, תכנן זיגלסקי את "ניירות זיגלסקי" התקן ידני למציאת תצורת האניגמה. שיטה זו, כמו קודמתה - "קטלוג הכרטיסים" הייתה בלתי תלויה במספר החיבורים שהיו בשימוש בלוח התקעים של מכונת האניגמה.

בשנת 1943 פונה זיגלסקי יחד עם מריאן רייבסקי לבריטניה שם סופח לפעילות הפענוח המוצלחת בבלצ'לי פארק.

לאחר המלחמה נותר זיגלסקי בגלות בממלכה המאוחדת, שם עסק בהוראת המתמטיקה בבית ספר מקומי. הוא נפטר ב-30 באוגוסט 1978 בליס. הוא קבור בלונדון. מעט לפני מותו הוא זכה להוקרה על תרומתו לפענוח האניגמה ולתואר דוקטור לשם כבוד.

==מקורות==
* ולאדיסלאב קוזאקזוק, "כיצד פוענחו מסרי האניגמה על ידי בנות הברית במלחמת העולם השנייה"

==ראו גם==
מייצג [[ניירות זיגלסקי בבלצ'לי פארק]]
* פענוח האניגמה
* ניירות זיגלסקי
* מריאן רייבסקי

==קישורים חיצוניים==

* 

קטגוריה:ביורו שיפרוב
קטגוריה:מתמטיקאים פולנים
קטגוריה:קריפטואנליסטים בריטים
קטגוריה:פוזנן: אישים
קטגוריה:סגל אוניברסיטת סארי
קטגוריה:פולנים שנולדו במאה ה-20
קטגוריה:פולנים שנפטרו ב-1978
שרת Exchange

שרת Exchange הוא תוכנת צד שרת לרשת דואר. הטכנולוגיה היא חלק מסדרת מוצרי השרתים של מיקרוסופט ונמצאת בשימוש נרחב אצל ארגונים המשתמשים בתשתיות אחרות של מיקרוסופט. היכולות הבולטות של Exchange הן של תשתית דואר, לוחות שנה, אלפונים ומשימות. כמו כן Exchange תומך בגישה למידע דרך טלפונים סלולריים ורשת האינטרנט וכן מספק תמיכה באחסון מידע.

==היסטוריה==

העברת משתמשים אל שרתי Exchange החלה באפריל 1993. בינואר 1995 כבר עבדו בסביבה כ-500 משתמשים. שנה מאוחר יותר, באפריל 1996, 32,000 משתמשים הספיקו להעביר את עצמם לעבודה אל שרתי Exchange Beta version 1.

===MS Mail Server 4.0===
יצאה לאור ב-11 ביוני 1996 והייתה הגרסה המקורית של שרתי Exchange שנמכרה לציבור הרחב. הגרסה הוצגה כשיפור למוצר קודם שמיקרוסופט מכרה. מנהל המשתמשים שהשרת השתמש בו לימים הפך להיות ה-Active directory הנפוץ כיום. Active Directory שולב מאוחר יותר ב-Windows 2000 והפך להיות אחד מעמודי התווך של Windows Server Domains.

===Exchange Server 5.0===
הושק ב־ב-23 במאי 1997, כאשר מוטמעת בו לראשונה קונסולת מנהל הרשת וכן הוא כולל גישה לרשתות SMTP אחרות. גרסה זאת כללה גם ממשק Web-י לתיבת הדואר של המשתמש. ממשק זה לימים זכה לכינוי OWA או Outlook Web Accss.

===Exchange Server 5.5===
הושקה בנובמבר 1997, ונמכרה בשתי מהדורות, רגילה ומוגברת. ההבדלים ביניהן היו בגודל בסיס הנתונים ויכולות אישכול (Clustering). למהדורה הרגילה את אותן מגבלות, 16 ג'יגה בייט (GB), גודל מסד נתונים כמו של גרסאות קודמות של שרתי Exchange בעוד שלמהדורה המוגברת היה גודל אחסון מקסימלי של 8 טרה בייט (TB). המהדורה המוגברת הציגה לראשונה שתי יכולות אשכול. כמו כן גרסה 5.5 של שרתי Exchange שיפרה את OWA עם תמיכה בלוחות שנה ואפשרות לשחזר פריטים שנמחקו.

===Exchange Server 2000===
הושקה ב-29 בנובמבר 2000, התגברה על הרבה מכשולים שקודמיה לא הצליחו. למשל, היא הרחיבה את הגודל המקסימלי של מסדי הנתונים שלה וכן שינתה את המספר המקסימלי של מחשבים שיכלו לשבת באשכול מ-2 ל-4. למרות זאת לקוחות רבים בחרו שלא להשתדרג לגרסה זאת בגלל דרישתה לתשתית שלמה של Active Directory. זאת מכיוון שלגרסת 2000 לא הייתה שום מערכת של ניהול משתמשים והסתמכה לחלוטין על Active Directory. גרסה זאת גם תמכה במסרים מיידיים אך יכולת זאת הועברה מאוחר יותר ל-Microsoft Office Live Commenucations Server.

===Exchange Server 2003===

===Exchange Server 2007===

===Exchange Server 2010===

===Exchange Server 2013===

===Exchange Server 2016===

=== Exchange Server 2019 ===
==קישורים חיצוניים==

* 

קטגוריה:דואר אלקטרוני
קטגוריה:תוכנה מבית מיקרוסופט
ג'ון קנינגהם גייקי

דיוקן של ג'ון קנינגהם גייקיג'ון קנינגהם גייקי (באנגלית: John Cunningham Geikie; 1824–1906) היה כומר סקוטי שסייר בארץ ישראל מספר פעמים במאה ה-19, ועל סמך ביקוריו כתב את הספר "ארץ הקודש והתנ"ך", שיצא לאור בשנת 1887.

גייקי נולד באדינבורו ולמד תאולוגיה בקנדה, שם פעל כמיסיונר. כאשר חזר לאנגליה שירת ככומר בכנסייה האנגלית.

כתב ספרים פופולריים על נושאים מקראיים ודתיים, ביניהם: "שעות עם התנ"ך", "חייו ומילותיו של ישו".

מעניינת הערכתו לעניין עתיד ההתיישבות היהודית בארץ ישראל:
"איש אינו יכול לראות מראש את עתידה של ארץ ישראל. אין זה מתקבל על הדעת שמספר גדול של יהודים יחזרו אליה... עתידה של הארץ שייך כפי הנראה לי לפלחים החזקים, אם ההשגחה העליונה תשחרר אותה פעם מהמציאות המזיקה של הטורקי... ויעמידה תחת חסות מצמחת חיים של איזו מדינה נוצרית."

==קישורים חיצוניים==

* [https://web.archive.org/web/20070927181653/http://philologos.org/__eb-thlatb/default.htm The Holy Land and the Bible] - ספרו של קנינגהם על מסעו בארץ ישראל
* 

== הערות שוליים ==

קטגוריה:ארץ ישראל: נוסעים נוצרים
קטגוריה:בריטים שנולדו ב-1824
קטגוריה:בריטים שנפטרו ב-1906
מקל תיפוף

זוג מקלות תיפוף
מבנה מקל התיפוף
מקלות תופים הם מקלות המשמשים לתיפוף. המקלות עשויים על פי רוב מעץ, אך ישנם גם מקלות ממתכת ומפחם מעובד. מקורם של המקלות המודרניים הוא בתזמורות הצבאיות שם הומצא זוג מקלות עץ דקים כדי לתופף על תוף הסנר.

==צורה ומבנה==
צורתם של המקלות המודרניים משתנה מעט בין מקל למקל, אך הצורה הכללית נשמרת (מלבד במברשות). המקל הוא עמוד אחיד העשוי לרוב מעץ מייפל או אורן באורך של כ-41 ס"מ בממוצע. העובי של המקל משתנה מאוד בין מתופף למתופף ונקבע במידות. המבנה של המקל הוא כדלקמן: קצהו האחד של המקל הוא הראש והוא קיים בצורות רבות ושונות, החל חרוט עץ ועד לכדור פלסטיק. הראש הוא החלק בו מכים את התופים לרוב. מתחת לראש יש את צוואר המקל שצורתו היא כצוואר בקבוק, בצדו של הראש הוא דק (אפילו דק יותר מהראש) ובצד השני הוא עבה. בהמשך הצוואר נמצא המוט, שתופס כשישים אחוז מאורך המקל, באזור זה תופסים את המקל על פי רוב. הקצה הנגדי לראש של המקל הוא אחורי המקל, קטע בעובי של המוט שלעיתים מכים גם איתו בתופים, בעיקר בתוף הדוד ובסנר.

==חברות המייצרות מקלות==
*ויק פירת'
*ואטר
*רגל טיפ
*זילדג'יאן
*פרו-מארק
*Minel
*Nova

==סוגי מקלות==
===מקלות סנר===
מקלות סנר, על אף שמם, משמשים לכל התופים במערכת תופים, הם המקלות הנפוצים והמגוונים ביותר. מקלות סנר עשויים מעץ, מפלסטיק, מפחם ומחומרים נוספים. מקלות סנר תורמים בצורה המדויקת ביותר את התיאור הכללי של המקל, ויותר משמונים אחוז מהמקלות המיוצרים בעולם הם מסוג זה.

===מקלות טימפני===
מקלות טימפני הם מקלות דקים יחסית בעלי ראש גדול במיוחד המשמשים בעיקר לנגינה על טימפני, אם כי ישנם מתופפים של מוזיקה מודרנית המשתמשים בהם לעיתים. יש מגוון רחב של מקלות טימפני המשמשים לצלילים שונים.

===מברשות===
זוג מברשות
המברשת היא צרור של סיבי מתכת המחוברים יחדיו לידית פלסטיק (לרוב). המברשת מצריכה טכניקה שונה למדי מזו של רוב המקלות, במקום רק להכות מעלה מטה במקל יש שימוש בתנועות אופקיות על גבי התוף. המברשת אופייניות מאוד לקול ג'אז ולמוזיקה לטינית.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:כלי הקשה
תיפוף
1810 במדע

==ארכאולוגיה==
* תחילת החפירות בקולוסיאום ברומא. החפירות נמשכו 5 שנים, עד לשנת 1814.

== כימיה ==
* האמפרי דייווי מגלה שכלור הוא יסוד כימי.

==רפואה==
* הרופא הגרמני פרנץ יוזף גאל פרסם את תוצאת מחקריו על פעילות המוח.

== נולדו ==
*21 ביולי: אנרי ויקטור רניו - כימאי צרפתי (נפטר ב-1878).
*7 בדצמבר: תאודור שוואן - ביולוג גרמני. גילה תאי שוואן (נפטר ב-1882).

== נפטרו ==
*24 בפברואר: הנרי קוונדיש מדען וכימאי אנגלי (נולד ב-1731).
*26 ביוני: ז'וזף מישל מונגולפייה - בין בראשונים בבניית כדור פורח. ראה האחים מונגולפייה (נולד ב-1740).

==קישורים חיצוניים==

*
מודול נתרי

באלגברה מופשטת, מודול נתרי הוא מודול <math>M</math> המקיים את תנאי השרשרת העולה (ACC) על הסדר החלקי של יחס ההכלה על תת-המודולים שלו.

תנאי זה שקול להגדרות הבאות לנתריות של מודול <math>M</math>:
* בכל תת-קבוצה לא ריקה של תת-מודולים של <math>M</math> יש איבר מקסימלי (ביחס להכלה).
* כל תת-מודול של <math>M</math> נוצר סופית.

== היסטוריה ==
דויד הילברט היה המתמטיקאי הראשון שהשתמש בתכונות של תת-מודולים נוצרים סופית. הוא הוכיח את משפט הבסיס של הילברט שעל פיו כל אידיאל בחוג הפולינומים ב-<math>n</math> משתנים מעל שדה כלשהו נוצר סופית. למרות זאת, התכונה נקראת על שם אמי נתר. 

== תכונות == 
חוג נתרי הוא חוג שהוא מודול נתרי כמודול מעל עצמו. מעל חוג נתרי, כל מודול נוצר סופית הוא מודול נתרי.

לכל תת-מודול <math>K</math> של מודול <math>M</math>, המודול <math>M</math> נתרי אם ורק אם <math>K</math> ו-<math>M/K</math> נתרים (למרות שתת-מודול של מודול נוצר סופית אינו בהכרח נוצר סופית).

כל מודול נתרי (או ארטיני) אפשר לפרק לסכום ישר סופי של מודולים אי-פרידים (כאלו שאי אפשר לפרק אותם לסכום ישר). אם המודול בעל אורך סופי, אז הפירוק יחיד עד כדי סדר (משפט קרול-רמק-שמידט).

== ראו גם ==
* מודול ארטיני 

==קישורים חיצוניים==
* 

קטגוריה:תורת המודולים

de:Emmy Noether#Ehrungen
1811 במדע

==אסטרונומיה==
* גילוי שביט שבהמשך היה ניתן לראות במשך כ-260 ימים.

==ביולוגיה==
* זואולוג גרמני יוהאן קרל איליגר פרסם את ספרו Prodromus systematis mammalium et avium עם עדכונים של מיון עולם הטבע והכנסת מונח "משפחה". כמו כן, הוא לראשונה מגדיר חיות כיס.
* פטר פאלאס, זואולוג גרמני הפועל באימפריה רוסית החל בפרסום מחקריו על עולם הטבע.

==טכנולוגיה==
* בניית מכונת דפוס המופעלת על ידי קיטור בלונדון על ידי ממציא גרמני פרידריך קוניג. 

== כימיה ==
* אמדאו אבוגדרו מפרסם את עבודתו עם גילוי מספר אבוגדרו וחוק אבוגדרו.
* גילוי יוד על ידי כימאי צרפתי ברנר קורטו

== פלאונטולוגיה ==
*מרי אנינג, חובבת טבע אנגלית, מגלה איכטיוזאוריה מאובן.

==רפואה==
* צ'ארלס בל מבדיל לראשונה בין סוגי העצבים.

== נולדו ==
* 11 במרץ – אורבן לה-ורייה - מתמטיקאי צרפתי. גילה את כוכב הלכת נפטון (נפטר ב-1877).
* 31 במרץ – רוברט בונזן, כימאי גרמני. גילה מספר יסודות חדשים (נפטר ב-1899).
* 21 ביוני – קרלו מטוצ'י, פיזיקאי איטלקי (נפטר ב-1868)
* 25 באוקטובר – אווריסט גלואה, מתמטיקאי צרפתי, מייסד תורת גלואה (נפטר ב-1832).

== נפטרו ==
* 20 ביולי – נביל מסקלין, אסטרונום בריטי (נולד ב-1732)
* 20 באוגוסט – לאוי אנטואן דה בוגנוויל - גאוגרף ואיש צבא צרפתי (נולד ב-1729).
* 8 בספטמבר – פתר סימון פלס - זואולוג גרמני שפעל ברוסיה (נולד ב-1741).

==קישורים חיצוניים==
אל-ג'זירה (מדינה בסודאן)

אלְ-גַ'זִירַה (בערבית: ولاية الجزيرة) היא אחת מ-15 המדינות בסודאן. המדינה נמצאת בין הנילוס הכחול והנילוס הלבן במזרח האזור המרכזי של סודאן. שטחה כ-28,000 קמ"ר, ואוכלוסייתה המשוערת כ-5,000,000 נפש בשנת 2017. שמה של המדינה בא מהמילה הערבית לחצי אי. וואד מדאני היא בירת המדינה.

המדינה משתרעת על אזור מאוכלס הניתן לעיבוד חקלאי. מעט מאוד ידוע על האזור עד לימי הביניים. האזור שהוא שטחה הדרומי של נוביה היה חלק מהממלכה הנוצרית של אלודיה בימי הביניים, ולאחר מכן הפך לחלק מממלכת סנאר של בני הפונג' המוסלמים.

בשנת 1925 החל השלטון הקולוניאלי הבריטי-מצרי המשותף ב"תוכנית ג'זירה", שמטרתה ליישב את האזור ולפתחו. סכר סנאר ומספר רב של תעלות השקיה נבנו. אל-ג'זירה הפכה לאזור החקלאי החשוב והמרכזי בסודאן, ובה למעלה מ-10,000 קילומטרים רבועים מעובדים. החקלאות באזור הולאמה על ידי סודאן העצמאית בשנות ה-50. בתחילה התבססה החקלאות על גידול כותנה, אך בשנות ה-90 החל גידול מאסיבי של דגן, שנטל שליש מהאדמה שהוקצתה בתחילה לכותנה.

ביוני 2024 התרחש טבח ואד אל-נורה במהלכו נרצחו כ-100 אזרחים.

==קישורים חיצוניים==

* 
* 

קטגוריה:סודאן: מדינות
1812 במדע

==גאולוגיה==
* המצאת סולם מוס בן עשר דרגות למדידת קשיות של מינרלים.

== טכנולוגיה ==
*12 בפברואר: נפוליאון מאשר תחילת שימוש בשיטת מדידה חדשה – תחילת שיטת המטר.
* 25 במאי – כתוצאה מפיצוץ במכרה באנגליה נהרגו 96 פועלים.
* אוגוסט – תחילת שרות פעיל של אוניית קיטור בקו סדיר. 
* 12 באוגוסט – תחילת שרות סדיר של קטר באנגליה.

==מתמטיקה==
* פרסום ספרו של פייר-סימון לפלס Théorie analytique des probabilités עם יסודות של סטטיסטיקה.

==פלאונטולוגיה==
* חקר ה־Pterodactylus על ידי סמאול טומס פון סאמרינג
* פרסום ספרו של ז'ורז' קיווייה Recherches sur les ossemens fossiles de quadrupèdes
==רפואה==
* תחילת הוצאה לאור של New England Journal of Medicine
* תיאור ראשון של דלקת התוספתן על ידי ג'יימס פרקינסון
== נולדו ==
* 9 ביוני: יוהאן גוטפריד גאליי, אסטרונום גרמני (נפטר ב-1910).

==נפטרו==
* 24 בפברואר – אטיין מלוס, פיזיקאי צרפתי (נולד ב-1775)
* 10 ביולי – קרל ווילדנאו, בוטנאי גרמני (נולד ב-1765)

.
וולפגנג ריהם

וולפגנג ריהם (בגרמנית: Wolfgang Rihm; 13 במרץ 1952 – 27 ביולי 2024) היה מלחין גרמני.

==ביוגרפיה==
ריהם נולד ב-1952 בקרלסרוהה. בשנת 1972 סיים את הלימודים בתאוריה של המוזיקה ובהלחנה באוניברסיטת פרייבורג למוזיקה. ביצוע הבכורה של יצירת הביכורים שלו, "מורפוניה" בפסטיבל דונאואשינגן בשנת 1974 העלה את הקריירה שלו כדמות משמעותית בחוגי המוזיקה החדשה באירופה על דרך המלך. היו שראו ביצירותיו המוקדמות של ריהם, המשלבות טכניקות בנות-זמננו עם ההפכפכות הרגשית של גוסטב מאהלר והתקופה האקספרסיוניסטית המוקדמת של ארנולד שנברג, מרד נגד דור האוונגארד של בולז, שטוקהאוזן (שהיה מורו בשנים 1972–1973) ואחרים,
וגישה זו הובילה למספר רב של הזמנות בשנים הבאות. בסוף שנות ה-70 וראשית ה-80 נקשר שמו בתנועה שנקראה "פשטות חדשה". יצירתו עוד פורצת דרכים חדשות באקספרסיוניזם, אם כי השפעתם של לואיג'י נונו, הלמוט לכנמן ומורטון פלדמן, בין השאר, ניכרת לא מעט בסגנונו.

בשנת 1979 כתב אופרה קאמרית דרמטית, "יאקוב לנץ", על פי מחזה של גאורג ביכנר (כמו "ווצק" של אלבן ברג). בסימפוניה השלישית משנת 1977 השתמש בטקסטים של פרידריך ניטשה וארתור רמבו, שביצירתו עשה שוב שימוש ב"פרידה" משנת 1988, שהקדיש לשטוקהאוזן ביום הולדתו ה-60, יצירה למקהלה, מקהלה מדברת ו-22 נגנים.

ריהם היה מלחין פורה ביותר, שחיבר מאות פרטיטורות. רבות מיצירותיו לא הוקלטו עד כה. לא תמיד הוא רואה ביצירה גמורה את המילה האחרונה על נושא – לדוגמה, היצירה... Ins Offene משנת 1990 נכתבה כולה מחדש ב-1992 ואז שימשה כבסיס לקונצ'רטו לפסנתר Sphere משנת 1994, שתפקיד הפסנתר שלו מצא את מקומו ביצירה Nachstudie לפסנתר סולו (גם היא מ-1994). בשנת 2002 כתב ריהם גרסה חדשה של Nachstudie בשם 
Sphäre nach Studie, לנבל, שני קונטרבסים, פסנתר וכלי הקשה, וכן גרסה חדשה של Sphere, בשם 
Sphäre um Sphäre, לשני פסנתרים והרכב קאמרי. עוד יצירות חשובות הן שתים-עשרה רביעיות מיתרים, האופרות Die Hamletmaschine מן השנים 1983–1986, לטקסט של היינר מילר ו-Die Eroberung von Mexico מ-1987–1991, המבוססת על טקסטים מאת אנטונין ארטו, יותר מעשרים מחזורי-שירים, האורטוריה Deus Passus משנת 1996, היצירה Jagden und Formen מן השנים 1995–2001 וסדרת יצירות תזמורתיות בשם הכולל Vers une symphonie fleuve התזמורת הפילהרמונית של ניו יורק השמיעה לא מזמן בביצוע בכורה את יצירתו של ריהם, שהוזמנה בשנת 2004, "עוד שני פרקים".

בשנות ה-80 של המאה ה-20, ניהל ריהם את קורסי הקיץ בדרמשטאדט, ולאחר תקופת פרישה שהוקדשה להלחנה, הוא עמד בראש המכון למוזיקה מודרנית בקונסרבטוריון של קרלסרוהה וכיהן כמלחין הבית בפסטיבל לוצרן ובפסטיבל זלצבורג. בשנת 2001 העניקה לו צרפת אות כבוד של "Officier dans l’Ordre des Arts et des Lettres".

==קישורים חיצוניים==

* [http://www.composers21.com/compdocs/rihmw.htm וולפגנג ריהם], באתר Composers21 
* [https://web.archive.org/web/20070927234949/http://www.universaledition.com/truman/en_templates/view.php3?f_id=1666&spr=en וולפגנג ריהם], באתר Universal Edition (ארכיון) 
* [https://web.archive.org/web/20050502182910/http://www.sospeso.com/contents/articles/rihm_p1.html ראיון עם וולפגנג ריהם], באתר Sospeso (ארכיון) 

קטגוריה:מלחינים גרמנים
קטגוריה:מוזיקה של המאה ה-20
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מסדר האמנויות והספרות
קטגוריה:זוכי פרס גרומאייר: הלחנה
קטגוריה:בוגרי אוניברסיטת פרייבורג למוזיקה
קטגוריה:זוכי פרס ארנסט פון סימנס
קטגוריה:גרמנים שנולדו ב-1952
קטגוריה:גרמנים שנפטרו ב-2024
הפרופסור המטורף (סרט, 1996)

הפרופסור המטורף (באנגלית: The Nutty Professor) הוא סרט קולנוע אמריקאי קומי בכיכובו של אדי מרפי. הסרט יצא לאקרנים בשנת 1996, בבימויו של טום שאדיאק והוא מבוסס על סרט בעל אותו שם משנת 1963 בבימויו ובכיכובו של ג'רי לואיס. הסרט זכה להצלחה בקופות וקיבל ביקורות חיוביות. הסרט זכה בפרס אוסקר לאיפור ולעיצוב השיער הטובים ביותר בטקס פרסי אוסקר ה-69.

==עלילה==
שרמן קלאמפ (אדי מרפי) הוא ביוכימאי, שמן באופן קיצוני, שמנסה ליצור תרופת הרזיה. אחרי שהוא מתאהב בצעירה בשם קרלה, הוא נכנע ללחץ החברתי ומתחיל בדיאטה כדי להצליח בחיזוריו אחריה. הדייט הוא במועדון סטנד-אפ, שם קומיקאי בשם רג'י וורינגטון מעליב את שרמן בגלל משקלו, והוא נאלץ לעזוב את המועדון.
שרמן, שכל משפחתו שמנה באופן קיצוני, לא מצליח לרדת במשקל. הוא פוחד שקרלה לא תתאהב בו בגלל משקלו ומחליט לבלוע את תרופת ההרזיה שלו עצמו, למרות שהיא עדיין בשלבי ניסוי ואסורה לשימוש. התרופה מצליחה אך משפיעה על אישיותו באופן לא רצוי. הוא הופך לאיש רזה ומאוד מושך מבחינה מינית, אך הופך גם לאדם גס ושחצן. שרמן אט אט מאבד שליטה על גופו, והדמות של באדי לאב משתלטת עליו. שרמן נאלץ להילחם בבאדי כדי לקבל שליטה על עצמו, לחזור למצבו הנורמלי ולמנוע נזק בלתי הפיך לגופו.

בסופו של דבר, שרמן חוזר לשליטה עצמית, משלים עם העובדה שאין פתרונות בזק לבעייתו וממשיך לפתח את התרופה באופן האיטי והזהיר בו מקובל לפתח תרופות. להפתעתו של שרמן, קרלה, שזוכה להכיר את שרמן לעומק מתאהבת בו בשל אישיותו והשמנת היתר שלו אינה מפריעה לה.

== צוות השחקנים הראשי ==
{| class="wikitable"
|-
! שם השחקן !! תפקידו בסרט
|-
| אדי מרפי || פרופסור שרמן קלאמפ, באדי לאב, אבא קליטוס קלאמפ, אמא אן קלאמפ, סבתא אידה מיי קלאמפ, ארני קלאמפ האב (אח של שרמן), לאנס פרקינס
|-
| ג'יידה פינקט || קארלה פארטי
|-
| ג'יימס קובורן || הארלן הארטלי
|-
| לארי מילר || הדיקן ריצ'מונד
|-
| דייב שאפל || רג'י ורינגטון
|-
| ג'ון אלס || ג'ייסון
|-
| ג'אמאל ניקסון || ארני קלאמפ הבן (אחיינו של שרמן)
|-
| מונטל ג'ורדן || עצמו
|-
| נד לוק || עובד בכביש
|}

==ראו גם==
* המקרה המוזר של ד"ר ג'קיל ומר הייד

==קישורים חיצוניים==

קטגוריה:זוכי אוסקר: האיפור ועיצוב השיער הטובים ביותר
קטגוריה:חידושים לסרטים
קטגוריה:מדענים מטורפים בדיוניים
קטגוריה:נכות באמנות
קטגוריה:סרטי 1996
קטגוריה:סרטי אולפני יוניברסל
קטגוריה:סרטי קומדיה אמריקאיים
קטגוריה:הפרופסור המטורף
קטגוריה:סרטים אמריקאיים משנת 1996
קטגוריה:סרטי מדע בדיוני מ-1996
קטגוריה:סרטי קומדיה מדע בדיוני משנות ה-1990